Mwari akaudza Noa navanakomana vake vatatu kuti vabereke vana vakawanda vazadze nyika. Asi zvizvarwa zvavo hazvina kuteerera. Vakarega kuteerera Mwari ndokubva vafunga zvokuvaka guta guru (musha mukuru) waiva neshongwe yaiva yakareba kusvika mudenga denga. Mwari akaona guta neshongwe. Akaonawo kusateerera kwavo nokuzvikudza kwavo. Saka Mwari akati, "Kana vanhu ava vava somunhu mumwe vachitaura rurimi rumwe chete, vatanga kuita izvi, ... Uyai, ngatiburukei tindovapesanisa mutauro wavo kuti varege kunzwisisana." Mumufananidzo uyu vanhu havachanzwisisana. Saka vakamira kuvaka guta ndokubva vaenda kundogara kunzvimbo dzakasiyana-siyana.